Document ID: 32005R0081

ΚΑΝΟΝΙΣΜΌΣ (ΕΚ) αριθ. 81/2005 ΤΗΣ ΕΠΙΤΡΟΠΉΣ
της 19ης Ιανουαρίου 2005
για τροποποίηση του κανονισμού (ΕΟΚ) αριθ. 3077/78, περί διαπιστώσεως της ισοτιμίας των βεβαιώσεων, που συνοδεύουν το λυκίσκο που εισάγεται από τρίτες χώρες με τα κοινοτικά πιστοποιητικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου (1), και ιδίως το άρθρο 5 παράγραφος 2 του κανονισμού αυτού,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 3077/78 της Επιτροπής (2) καθορίζει για τις τρίτες χώρες τους οργανισμούς τους αρμόδιους για την έκδοση των βεβαιώσεων που συνοδεύουν το λυκίσκο και τα προϊόντα τα παραγόμενα από το λυκίσκο τα εισαγόμενα από τις χώρες αυτές, που αναγνωρίζονται ως ισοδύναμες προς το πιστοποιητικό το προβλεπόμενο στο άρθρο 2 του κανονισμού (ΕΟΚ) αριθ. 1696/71.
(2)
Σε συνέχεια της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, οι οργανισμοί των νέων αυτών κρατών μελών δεν είναι πλέον αναγκαίο να αναγράφονται στον κατάλογο του παραρτήματος του κανονισμού (ΕΟΚ) αριθ. 3077/78.
(3)
Είναι συνεπώς σκόπιμο να τροποποιηθεί κατά την έννοια αυτή ο κανονισμός (ΕΟΚ) αριθ. 3077/78.
(4)
Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής διαχείρισης του λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3077/78 αντικαθίσταται από το περιεχόμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 2005.

Labels: 17
5
3
6
18
15